b"\n_START_ARTICLE_\nLanaye\n_START_SECTION_\nHist\xc3\xb2ria\n_START_PARAGRAPH_\nFins a la fixaci\xc3\xb3 de la frontera ling\xc3\xbc\xc3\xadstica el 1963, Lanaye, que era un municipi independent, pertanyia a la prov\xc3\xadncia de Limburg. El nucli Petit Lanaye (en neerland\xc3\xa8s Klein Ternaaien), prop de la frontera neerlandesa, que tenia una majoria de parla neerlandesa, no va integrar-se al municipi flamenc Kanne, malgrat el projecte inicial._NEWLINE_El 1977, Lanaye va fusionar amb la ciutat de Vis\xc3\xa9.\n_START_SECTION_\nEconomia i turisme\n_START_PARAGRAPH_\nEl poble for\xc3\xa7a enclavat entre el Mosa, els canals i la frontera amb els Pa\xc3\xafsos Baixos \xc3\xa9s m\xc3\xa9s conegut per a les rescloses entre el canal Albert i el canal de Lanaye. \xc3\x89s un poble dormitori for\xc3\xa7a tranquil. Hom hi trobar\xc3\xa0 el museu del Mont Sant Pere a l'antiga casa de la vila, que forma una bona preparaci\xc3\xb3 per a la visita del parc natural transfronterer del dit mont."